लोकसभा 2019: कोल्हापुरात युतीची तर कराडमध्ये आघाडीची सभा, बड्या नेत्यांची एकमेकांवर आगपाखड\nअंबाबाईचं दर्शन घेताना उद्धव ठाकरे आणि देवेंद्र फडणवीस

शिवसेना आणि भाजप युतीने प्रचाराचा आरंभ करण्यासाठी नेहमी कोल्हापूरच निवडलं आहे. यावेळच्या निवडणुकीतही युतीने ही परंपरा कायम राखली आहे.

कोल्हापूरातल्या सभेपूर्वी मुख्यमंत्री देवेंद्र फडणवीस, शिवसेना पक्षप्रमुख उद्धव ठाकरे, भाजप प्रदेशाध्यक्ष रावसाहेब दानवे, महसूल मंत्री चंद्रकात पाटील, युवासेना अध्यक्ष आदित्य ठाकरे तसंच अन्य नेत्यांनी अंबाबाई मंदिरात जाऊन दर्शन घेतलं. 

यानंतर तपोवन मैदानावर झालेल्या सभेत मुख्यमंत्री देवेंद्र फडणवीस, शिवसेना पक्षप्रमुख उद्धव ठाकरे आणि केंद्रीय मंत्री रामदास आठवले यांनी विरोधकांवर हल्ला चढवला. 

युतीच्या सभेत कोण काय म्हणालं?

"'गली गली में चोर है', असं म्हणणारे आज त्यांच्याच मांडीला मांडी लावून बसलेत," अशी टीका सदाभाऊ खोत, कृषी राज्यमंत्री, यांनी सभेत बोलताना, नाव न घेता राजू शेट्टी यांच्यावर टीका केली आहे. "आपला उमेदवार नरेंद्र मोदी आहे, देवेंद्र फडणवीस आहेत, असं समजून मत द्या," असंही ते म्हणाले. 

कोल्हापूरचे पालकमंत्री आणि भाजप नेते आणि राज्याचे महसूलमंत्री चंद्रकांत पाटील यावेळी म्हणाले, "मागच्या वेळेस आम्ही 42 जागा जिंकल्यात. चार जागांच्या आधारावर शरद पवार दिल्लीत राजकारण करत आहेत.

"शरद पवारांनी पोरीला आणि नातवाला राजकारणात ढकलू नये. अजूनही वेळ गेलेली नाही. पश्चिम महाराष्ट्रात युतीचे 10चे 10 उमेदवार निवडून येतील," असं ते म्हणाले. 

यानंतर, मंचावर आले केंद्रीय सामाजिक न्याय राज्यमंत्री रामदास आठवले यांनी आपल्या खास शैलीतून युतीसाठी प्रचार केला.

भाजप आणि सेनेचा जमलाय सूर,म्हणून आज माझं भरून आलंय ऊर.

फडणवीस आणि ठाकरे यांची जमलीय जोडी,पण माझ्याकडे कुठे आहे लोकसभेची गाडी. 

यानंतर मुख्यमंत्री देवेंद्र फडणवीस म्हणाले, "एकीकडे आमची युती झाली आम्ही पुढे निघालो. त्यांचं मात्र काय सुरू आहे, त्यांचं त्यांनाच कळत नाही. 56 पक्ष अस्तित्वात तरी आहेत का? कुणीही रस्त्यावर भेटलं त्याला यांनी स्टेजवर बसवलं आणि सोबत घेतलं. 56 पक्षांच्या भरवशावर देश चालत नाही, त्यासाठी 56 इंचाची छाती लागते." 

"आम्ही 5 पांडव आहोत, पण इतके मजबूत आहोत की कुणी तोडू शकत नाही," अशी तुलना मुख्यमंत्र्यांनी यावेळी बोलताना केली.

शरद पवार यांच्यावर हल्ला चढवत फडणवीस म्हणाले, "त्यांच्या कॅप्टनने देखील माढ्यातून माघार घेतलीय. त्यांना उमेदवारही मिळत नाहीये....\n\ntl;dr:
आज कोल्हापुरातून भाजप-शिवसेना युतीच्या प्रचाराची सुरुवात झाली तर दुसरीकडे साताऱ्यात 'संयुक्त पुरोगामी महाआघाडी'ची जाहीर सभाही पार पडली. दोन्ही बाजूंनी एकमेकांवर प्रचंड आगपाखड केली आणि अशा प्रकारे महाराष्ट्रात अखेर लोकसभेची रणधुमाळी जोरात सुरू झाली.